Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: pénzügyi lebonyolítása a 217/1998. (XII. 30.) Korm. rendelet 70—77. §-ai (a továbbiakban: Korm. rendelet), valamint e rendelet 33. §-a előírásai alapján részleteiben az
Paragraph Index: 826

1. SAPARD euró számla A Nemzeti Programengedélyező intézkedésére a Nemzeti Alap részére euró számlát nyit a Magyar Államkincstár Budapesti Igazgatóság Devizaműveletek Osztálya (a továbbiakban: DMO) a SAPARD támogatás fogadására és kezelésére. Számla neve: SAPARD euró számla Számlavezető: Magyar Államkincstár Budapesti Igazgatóság Devizaműveletek Osztálya (DMO) Számlatulajdonos: Magyar Államkincstár Nemzeti Alap Rendelkezők: Nemzeti Programengedélyező, illetve helyettesei, Nemzeti Alap felhatalmazott munkatársai Számla devizaneme: euró Számla típusa: pénzforgalmi számla Számla jellege: A SAPARD EU forrás fogadására és kezelésére szolgál a tényleges felhasználás idejéig. Könyvelését (költségvetésen kívüli, idegen pénzeszközként) a Kincstár végzi. Ezen a számlán nem kerülhetnek elszámolásra a számlavezetésével kapcsolatosan felmerült költségek (a Tanács 1268/1999/EK sz. rendelet 8. Cikk 5. pontja alapján), mivel EU forrásból ezek a költségek nem finanszírozhatók. A számlán jóváírt kamatok a SAPARD program euró bevételeit növelik.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes